SUNG – Samisk ungdomsutvalg i Den norske kirke

Møte: Tromsø 30 juni og 1 juli 2017.

Tilstede:

Anna Malene Jönsson(Nidaros)

Ánná Káisá Partapuoli(Sametinget)

Kristoffer Strand (Samisk kirkeråd)

Karoline Horndal(Sør-Hålogaland)

Elle Karen Inga Skum (Nord-Hålogaland)

Forfall:

Oslo bispedømme har ikke utnevnt delegat.

Sekretariatet:

Maria Steinsvik

**Sak 01/17 Konstituering. Valg av nestleder\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Saksordfører: Elle Karen Skum.

Vedtak: Anna Jönsson tar på seg vervet som nestleder.

Spørsmålrunde om noen ser for seg å ønske å stå til valg på ledervervet, diskusjon om de prinsippielle sidene ved valg av leder, som påvirker nestledervervet.

**Sak 02/17 Forslag til møteplan for 2017 og 2018\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Saksordfører: Karoline Horndal

Vedtak:

Møtet 2 september flyttes til 26 august. Tromsø.

25 november. Tromsø.

Datoer for 2018 utsettes til å bestemme til novembermøtet. Ikke minst fordi man vi ha på plass både leder og Oslo bispedømmes kandidat.

**Sak 03/17 Forberede valg av leder til SUNG\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Saksordfører: Kristoffer Strand

Vedtak: Saken oversendes SKR med forslag til første endring av statutter.

SUNG ønsker å endre statuttene for ledervalget på bakgrunn av vanlig kotyme, der det er ønskelig at SKR administrativt oppnevner to delegater, og at SUNG selv velger leder blant gruppen.

Kristoffer Strand foreslås som leder, og vil stille til valg som leder dersom endring av statutter går igjennom.

Innspill til SUNG-stattutter levert av Ufung tas med i arbeidet med endring av statuttene.

Ole Johan Monsen foreslås som alternativ delegat som SKR oppnevning dersom Kristoffer blir leder.

Sigvart Brendberg foreslås som alternativ delegat. SKR administrasjon jobber også med forslag til delegater, og forespør aktuelle. Prioritering av språkområde bør gjøres ut fra sammensetning av utvalget.

**Sak 04/17 Sak til Ungdommens kirkemøte\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Saksordfører: Ánná Káisá Partapuoli

Vedtak: SUNG kommer med innspill til saksbehandlere og Ufung til sakene som skal tas opp på UKM 2017. Tematikk i eventuell resolusjon drøftes i utvalget, og det vil bli jobbet med både tematikk og innhold i en evt. resolusjon på neste SUNG-møte.

Innspill til sakene på UKM 17 løftes opp av SUNG, og tema for resolusjon til UKM 17.

Sak om ungdomsdemokratiet:

* Det er viktig at bispedømme og menigheter tar asnvar for at det kommer delegater fra samiske omrpder til hhv bispedømmenes ungdomsting og som samisk delegat til UKM. Det må være rutiner som sikrer at unge blir informert helt fra konfirmasjonstida. Viktig at det er flere samiske delegater som har stemmerett for demokraties del.
* Menighetenes plikt til å involvere ungdommer i demokratiarbeidet må løftes.
* På sikt er det et ønske om at noen delegater til SUNG kan velges i en samisk ungdomssamling som foreslått i UKM07/10. Dette vil være et reellt samisk ungdomsdeokrati, men det må jobbes med både administrativt og sikres økonomisk.
* Samisk ungdomsdemokrati må ivaretas gjennom representasjon. Det er derfor naturlig at SUNG har ansvar for fra ungdommens side å uttale seg om saker som handler om samisk kirkeliv samt urfolk.
* Kontakt mellom Ufung og SUNG kan løses på flere måter, men to alternativer sees på som mulige: 1) at det er en samisk delegat elelr en person med særlig ansvar for å være SUNG sin kontaktperson i Ufung, som også kan inviteres til SUNG sine møter, i tillegg til administrativ kontakt. 2) Det skal sikres et gjensidig godt samarbeid og faste møtepunkter mellom SUNG og Ufung slik at samarbeid om saker, ikke minst SUNG sine innspill til saker til UKM kommer fram.

Sak om dialog og sosiale medier:

* På nettsider som omhandler ungdomsdemokratiet og andre store ungdomsarrangementer, f.eks Ungdommens kirkemøte på facebook, bør det være noe samisk tekst/samisk innhold. For eksempel bør beskrivelsen som ligger på UKM sin facebookside også være oversatt til et av de samiske språkene. Dettte vil ha en viktig symboleffekt hva angår rekruttering av samiske ungdommer til deltakelse på UKM og ungdomsting.
* Kirkerådet må prioritere samisk synlighet, enten gjennom språk eller gjennom synlige samiske ungdommer i alle reklamekampanjene som lages for.eks konfirmanter. Kirken har en forpliktelse på å synliggjøre samisk kirkeliv, og kan ikke velge dette bort.
* Sende utfording til Eide forlag om at månedens salme som deles på facebook også har et samisk salmealternativ. Samisk kirkeråd oppfordres også til å ha samiske salmer synlig på nettsiden.

Menneskerettigheter og teologi:

* Minne om urfolks rettigheter
* Misjon og urfolk- bør være med i saken hva misjon har gjort mot samene igjennom tiden (konsekvenser).

Kultur:

* Lite synlig samisk kirkekunst i samiske områder.
* Kultur er ofte det første man blir kjent med i kirka, gjennom bilder, musikk, kors, tekstiler etc. Kirka er mange barns første møte med kultur.
* Hvordan kan kultur bygge bro mellom barn/unge og eldre i kirka? Flere sammenhenger der ulike aldersgrupper deltar sammen/ har arrngementer sammen.
* Respekt for kirka som hellig rom, ikke krenke kirkas integritet, ikke alle salgs kulturtiltak bør være i kirka. Må ikke uttrykke noe “ukristent”. Kirka er ikke et samfunnshus, og selv om man har ulike synspunkter så må det finnes noen grunnregler.
* Sende en oppfordring til KFUK/KFUM om at alle landets ten-sing kor skal lære seg den samiske nasjonalsangen som et ledd i markering av 6. Februar.

Økonomi og etikk:

* Etisk forvaltning av kirkelige eiendommer, f.eks OVF. OVF eier i dag mye i samiske områder som kan være til hinder for utvikling i urfolksområdene i Norge. Viktig at Samisk kirkeråd og Den norske kirke aktivt tar standpunkt om at etisk alltid skal vektes tyngre enn økonomi hva urfolk angår.
* Privatpersoner og bedrifter kan påvirke ved å kjøpe aksjer etisk.
* Bedrifter kan oppfordres til etiske investering; i utviklingsland der investeringen kan bidra til å øke levestandard for å utjevne forskjeller.
* Samiske områder i de nordiske landene er utnyttet i langt større grad enn andre områder, og samiske primærnæringer er truet av ressursutnytting som gruvedrift og vind/vannkraft.

Mulige temaer for resolusjon:

Alternative saker som kan løftes er forsoning, globalt engasjement for urfolk